2017માં હાર્દિકની સભામાં જ્યારે લાખો લોકો આવતા હતા અને હાર્દિક ભાજપને પાડી દેવાની વાત કરતો હતો ત્યારે કોંગ્રેસનું શેર લોહી ચઢી જતું હતું અને કોંગ્રેસ માની રહી હતી કે આ યુવા નેતાના આહવાનને કારણે હવે સત્તા તેમનાથી થોડીક જ છેટી છે. જેના કારણે ટીકીટ વહેંચણીમાં કોંગ્રેસને હાર્દિકની વાત માનવી પડી હતી. કોંગ્રેસમાં કોને ટીકીટ આપવી તેમાં હાર્દિકનો મત અગત્યનો રહ્યો હતો. આમ છતાં કોંગ્રેસને સત્તા મળી ન્હોતી, હવે કોંગ્રેસને સમજાયું છે કે જો માત્ર હાર્દિકને સાથે રાખી ચાલ્યા તો 2019માં પણ હાર્દિક લોકસભાની ચૂંટણીમાં પણ બેઠકોની માગણી કરશે.